श्रमिक संघ : हक अध्यक्ष मैथी दोबारा बने महासचिव
चांडिल| चांडिलबाजार स्थित राहुल पैलेस में झारखंड श्रमिक संघ का महाअधिवेशन हुआ। इसका उदघाटन मुख्य अतिथि डॉ एमए हक पूर्व सहायक श्रमायुक्त जमशेदपुर, डॉ. अरुण कुमार एवं श्रम प्रवर्तन पदाधिकारी राकेश कुमार ने संयुक्त रूप से किया। प्रदेश कमेटी के अध्यक्ष डॉ एमए हक का चयन सर्वसम्मति से हुआ। वही महासचिव शैलेंद्र मैथी का दुबारा चयन किया गया। साथ ही 15 सदस्य कार्यकरणी कमेटी का गठन किया गया। जिसमें प्रफुल्ल मुंडा, सुदाम मार्डी, संजीव टुडू, कृष्णा मुंडा, पतिराम मांझी, संजय मांझी, भीम टुडू, जागरण सोरेन, दीपक प्रधान, गुरुचरण मांझी, सनातन बेसरा, जिपालाल सिंह मुंडा आदि शामिल है। शैलेंद्र मैथी ने वार्षिक प्रतिवेदन प्रस्तुत किया। उन्होंने कहा कि पदाधिकारी क्रशर को प्रदूषण के बहाने बंद करवा रहे है।
bho_Deva hin_Deva